stanford-oval/wikipedia huggingface dataset:
פלימות' (מסצ'וסטס)

סלע פלימות'.
מייפלאואר II, ספינת-העתק של הספינה המפורסמת המייפלאואר, מוצגת בפלימות' הארבור.
פלימות' (באנגלית: Plymouth; היסטורית ידועה גם בכתיב Plimouth ו-Plimoth) היא עיר במחוז פלימות' במסצ'וסטס, ארצות הברית. פלימות' היא מקום מושבת פלימות' שנוסדה בשנת 1620 על ידי עולי הרגל, נוסעיה של הספינה המפורסמת מייפלאואר. פלימות' היא היישוב הראשון שהוקם בניו אינגלנד ובארצות הברית בכלל. העיר הייתה מקום התרחשותם של כמה אירועים בולטים בתולדות ארצות הברית, ביניהם חג ההודיה הראשון. פלימות' הייתה בירת מושבת פלימות' מאז היווסדה ואז מיזוגה של המושבה עם מושבת מפרץ מסצ'וסטס בשנת 1691. פלימות' נקראה על שם פלימות' האנגלית, ממנה הפליגה המייפלאואר בדרכה לאמריקה.
פלימות' היא העיר הגדולה ביותר במסצ'וסטס לפי שטח. על פי הערכת אוכלוסין לשנת 2014, העיר בת 58,217 תושבים. פלימות', לצד העיר ברוקטון היא אחת משתי בירות מחוז פלימות'.
פלימות' ממוקמת כ-64 ק"מ דרומית לבוסטון באזור של מסצ'וסטס הידוע כחוף הדרומי. במהלך המאה ה-19 העיר הייתה מרכז משגשג של ייצור חבלים, דיג ומשלוח. בעבר הייתה בעיר החברה הגדולה ביותר בעולם ליצור חבלים, חברת פלימות' קורדייג'. הנמל עודנו פעיל, אולם נכון לתחילת המאה ה-21 התעשייה המרכזית של העיר היא תיירות. שדה התעופה המונציפיאלי של פלימות' משרת את העיר ויש בה את המוזיאון הוותיק ביותר בארצות הברית, מוזיאון פילגרים הול.
לעיר ערך היסטורי רב בארצות הברית. אירועים בהיסטוריה של פלימות' הפכו לחלק מהאתוס של ארצות הברית, בייחוד סלע פלימות', האבות העולים וחג ההודיה הראשון. העיר עצמה היא מקום תיירותי פופולרי במהלך חג ההודיה. פלימות' היא גם ביתו של אולד קולוני קלאב, אחד ממועדוני הגברים הוותיקים ביותר בעולם.
היסטוריה > היסטוריה פרה-קולוניאלית

טרם הגעתם של הצליינים היה באזור העיר פלימות' של ימינו כפר בשם פאטוקסט, כפר בן 2,000 תושבים של שבט ומפנוג. חוקרים אירופאים ביקרו באזור פעמיים עוד טרם הקמת מושבת פלימות'. בשנת 1605 הפליג סמואל דה שמפלן לפלימות' הארבור והעניק לו את השם פור סן לואי. קפטן ג'ון סמית', מנהיג מושבת ג'יימסטאון, חקר חלקים ממפרץ קייפ קוקד; מקובל כי סמית' הוא זה שהעניק לאזור את השם ניו פלימות'.
שתי מגפות התחוללו בחופי ניו-אינגלנד, ב-1614 וב-1617. יש המשערים שהם הגיעו מדייגים בריטים וצרפתיים שיצאו אל החוף. במגפה מתו בין 90%–95% מבני שבט ומפנוג. היעלמותו של השבט מהאזור פינתה אותו עבור עולי הרגל. בנוסף, משמעות הדבר היא שהילידים ששרדו התקשו להתנגד לנוכחותם באזור.
היסטוריה > התקופה הקולוניאלית

פלימות' שיחקה תפקיד חשוב בהיסטוריה הקולוניאלית האמריקאית. העיר הייתה המקום בו עגנה מייפלאואר בסיום מסעה הראשון והיא המיקום המקורי של מושבת פלימות'. פלימות' הוקמה בדצמבר 1620 על ידי פוריטנים אנגלים שביקשו להתנתק מהכנסייה האנגליקנית, מתוך אמונה שהכנסייה האנגליקנית לא סיימה את הרפורמציה הפרוטסטנטית. היום ידועים המתיישבים הראשונים בשם "צליינים", מונח שטבע ויליאם ברדפורד.
המייפלאוור עגנה ב-11 בנובמבר 1620 במה שלימים נקרא נמל פרובינסטאון שבמסצ'וסטס. הספינה הייתה בדרכה לנהר ההדסון שליד מנהטן שהייתה אז חלק ממושבת וירג'יניה, אך לבסוף עגנה בניו אינגלנד. טרם רדתם חתמו המתיישבים על אמנת המייפלאואר, מתוך מטרה להסדיר מראש את ההתארגנות השלטונית בהתיישבות. האמנה מכריזה נאמנות לכתר הבריטית לצד אוטונומיה שלטונית של המתיישבים. המתיישבים חקרו חלקים שונים של קייפ קוד, ולבסוף חיפשו מקום מתאים להתיישבות קבע במערב מפרץ קייפ קוד. בסופו של דבר הגיעו אל פלימות' הארבור ב-17 בדצמבר של אותה שנה, ולאחר כמה ימים של מדידות נבחר מקום התיישבות הקבע.
הצליינים ירדו רשמית ב-21 בדצמבר 1620. באופן מסורתי נאמר כי הצליינים ירדו לקרקע באזור פלימות' רוק, אם כי אין עדות היסטורית המוכיחה זאת. המתנחלים כינו את המושבה שלהם "פלימות'" על שם עיר נמל גדולה בעלת אותו שם בדבון שבאנגליה (פלימות' האנגלית נקראה כך משום שהיא שוכנת בפיו של נהר פלים).
היסטוריה > במאה ה-19

עד תחילת המאה ה-19 הייתה פלימות' עיר חוף מבודדת יחסית, שכלכלתה תלויה בעיקר בדיג ובמשלוח. במהלך המאה ה-19 הפכה העיר למרכז אזורי של בניית ספינות ושל דיג. בשנת 1824 נוסדה בעיר חברת פלימות' קורדייג', שהפכה ליצרן הגדול בעולם של חבלים וחוטים. החברה שגשגה עד שנות ה-60 של המאה ה-20, אלא שבשנת 1964 נסגרה החברה בשל התחרות הקשה עם יצרני חבלים וסיבים סינתטיים. המפעל המשופץ הוא ביתם של משרדים רבים, מסעדות וחנויות, וידוע כמרכז קורדייג'.
היסטוריה > סוף המאה ה-20 ותחילת המאה ה-21

החל משנות השבעים הפכה פלימות' לנגישה יותר לבוסטון בעקבות סלילת כבישים, נתיבי אוטובוסים וכן רכבות משופרות והיא הפכה עם השנים למרכז כלכלי ותיירותי חשוב בחוף הדרומי. נוסף לכך, עלויות הקרקע הזולות בעיר ושיעורי המס הנמוכים בה היוו תמריץ להגירה לעיר ואוכלוסיית העיר צמחה עם השנים: ב-1970 התגוררו בעיר 18,606 תושבים לעומת 45,608 תושבים ב-1990, עלייה של 145% תוך 20 שנה. אף על פי שמבחינת מספר תושבים עברה פליימות' מספר ערים במסצ'וסטס עם השנים היא עודנה נחשבת כעיירה ולא עיר והשלטון בה הוא על ידי מועצה ולא עירייה.
דמוגרפיה

על פי מפקד האוכלוסין משנת 2010, בעיר מתגוררים 56,468 תושבים, 21,269 משקי בית ו-14,742 משפחות. זו העיירה השנייה בגודלה במסצ'וסטס, כשלפניה רק פרמינגהם. זו העירייה ה-21 בגודלה במדינה. צפיפות האוכלוסין בעיר היא 207 איש לק"מ רבוע. בעיר 21,250 יחידות דיור, בצפיפות ממוצעת של 85.1 לק"מ רבוע. ההרכב הגזעי של העיר מורכב מ-93.8% לבנים, 2% שחורים או אפרו-אמריקאים, 1.8% היספנים, 0.3% ילידים אמריקאים, 0.9% אסיאתים, 0.9% מגזעים אחרים ו-1.48% משני גזעים או יותר.
בפלימות' 21,269 משקי בית, מתוכם 29.5% עם ילדים מתחת לגיל 18, 54.6% מהם הם זוגות נשואים החיים יחד, 10.8% היו בעלי משק בית ללא נוכחות של בעל, ו-30.7% לא הגדירו עצמם כמשפחה. 23.7% מכלל משקי הבית הם יחידים, ו-10.0% היו אנשים שגרים לבדם בגיל 65 ומעלה. גודל משק הבית הממוצע הוא 2.55 וגודל המשפחה הממוצעת היא 3.04.
24.3% מתושבי העיר מתחת לגיל 20, 10.7% בגילאי 20 עד 29, 28.8% בגילאי 30–49, 22.2% בגילאי 50–64 ו-14.1% בגיל 65 ויותר. הגיל החציוני הוא 41.4.
חינוך

בעיר יש שני מוסדות להשכלה גבוהה. לקווינסי קולג' יש קמפוס בפארק קורדייג'. שלוחת פלימות' של הקולג' נפתחה ב-1991, והקמפוס הראשי נמצא בקווינסי. לקארי קולג' קמפוס בקצה הצפוני של מרכז פלימות', בבניין בנק סיטיזנס. הקמפוס נפתח ב-1994, והקמפוס הראשי שלו נמצא במילטון.
בריאות

פלימות' היא עירו של בית החולים בית ישראל דיקונס-פלימות'. בית חולים שהוקם ב-1901 הוא בית החולים הגדול ביותר באזור החוף הדרומי, והוא משרת 12 ערים במחוז פלימות' ובמחוז ברנסטבל. בית החולים מורכב מלמעלה מ-30 מחלקות ויש בו כ-150 מיטות אשפוז.
אקלים

בשל מיקומה על יד האוקיינוס האטלנטי, רמות הלחות במהלך השנה גבוהות מאוד. הטמפרטורות הממוצעות בה להיות גבוהות יותר מאשר רוב ניו אינגלנד עקב סמיכותה לחוף. הקיצים בדרך כלל חמים ולחים, ולעומתם החורפים הם קרים, סוערים, ולעיתים קרובות מושלגים.
החודש החם ביותר בשנה בפלימות' הוא יולי, עם טמפרטורה מרבית ממוצעת של C°‏ 27.0 וטמפרטורה יומית מזערית ממוצעת של C°‏ 16.4. החודש הקר ביותר בשנה הוא ינואר, עם טמפרטורה מרבית ממוצאת של C°‏ 3.4 וטמפרטורה מזערית ממוצעת של C°‏ 6.6−.
בדומה לשאר חלקי החוף הצפון-מזרחי, פלימות' מקבלת כמויות גדולות של משקעים בכל ימות השנה. בממוצע מקבלים חודשי הקיץ מעט פחות משקעים מאשר חודשי החורף. כמו ערים אחרות במסצ'וסטס, העיר חשופה מאוד למערכות מזג אוויר מסוג נור-איסטר. העיר חשופה לפעמים לסופות הוריקן אטלנטיות ולסופות טרופיות, שעתים רחוקות מאיימות על אזור קייפ-קוד בתחילת הסתיו.
הערות שוליים

↑  "What are the oldest cities in America?". Glo-con.com. אורכב מ-המקור ב-2007-09-28. נבדק ב-2017-08-13.
↑  Diesenhouse, Susan (2000-09-03). "Where the Pilgrims Lived, Megaprojects Now Loom". The New York Times. נבדק ב-2017-08-13.
↑  "Find a County". National Association of Counties. נבדק ב-2017-08-13.
↑  "Town of Plymouth, Established 1620". Usgennet.org. נבדק ב-2017-08-13.
↑  "Cordage Company: Storied Past". Cordage Commerce Center. אורכב מ-המקור ב-2007-09-27. נבדק ב-2017-08-13.
↑  "American FactFinder". United States Census Bureau. נבדק ב-2017-08-13.
↑  Data Access and Dissemination Systems (DADS). "American FactFinder - Results".
↑  "Welcome to Jordan Hospital". Jordan Hospital. נבדק ב-2007-07-14.
↑  "USDA Plant Hardiness Zone Map". US Department of Agriculture - The United States National Arboretum. 2 במרץ 2006. אורכב מ-המקור ב-2015-03-03. נבדק ב-2017-08-13. {{cite web}}:  (עזרה)
| דגל מסצ'וסטס מדינת מסצ'וסטס |
| --- | --- | --- |
| בירת המדינה | בוסטון |  |
| אזורים גאוגרפיים | הברקשיירס • קייפ אן • קייפ קוד • בוסטון רבתי |  |
| היישובים הגדולים ביותר | בוסטון • ווסטר • ספרינגפילד • לוול • קיימברידג' • ניו בדפורד • ברוקטון • קווינסי • לין • פול ריבר • ניוטון • לורנס • סומרוויל • פרמינגהם • הייברהיל • ואלתהאם • מאלדן • ברוקליין • פלימות' • מדפורד |  |
| נושאים נוספים | מחוזות • סמלים • היסטוריה • דמוגרפיה • יהדות מסצ'וסטס |  |
| --- | --- |
בקרת זהויות :  NLI: 987007555151105171  GND: 4116004-6  LCCN: n82020623  MusicBrainz: cb697c4e-6769-4cdb-909c-84e2e39f4a6a  NARA: 10045842  NKC: ge602563  SUDOC: 058866299  VIAF: 138392257   WorldCat (עם VIAF): 138392257
פרכלורט

| --- | --- |
 
 כתיב כימי:  ClO₄⁻ 
 מספר CAS:  14797-73-0
 
פרכלורט או על-כלורט היא תרכובת כימית המכילה את היון העל-כלורי שנוסחתו -ClO4 . רוב הפרכלורטים הם מלחים כדוגמת נתרן פרכלורט, אשלגן פרכלורט או אמוניום פרכלורט כלומר תוצרי הסתירה של חומצה על-כלורית. פרכלורטים הם מחמצנים חזקים. כך למשל מגיב יון פרכלורט עם יוני טיטניום 3+
ClO_{4(aq)}^{-}+8Ti_{(aq)}^{3+}+8H_{3}O_{(aq)}^{+}\rightarrow Cl_{(aq)}^{-}+8Ti_{(aq)}^{4+}+12H_{2}O_{(l)}
בחימום יון הפרכלורט מתפרק ומשתחרר חמצן
ClO_{4}^{-}\rightarrow Cl^{-}+2O_{2}
פרכלורטים משמשים כמחמצנים בדלק טילים (פרופלנטים). זהום סביבתי בפרכלורט מהווה סכנה בריאותית,  הרדיוס היוני של פרכלורט קרוב לזה של יון היוד -I ולכן פרכלורט מקטין את ספיגת היוד בבלוטת התריס ומדכא את פעילותה.
מרבצים טבעיים של מלחי פרכלורט נמצאו, מעורבים בנתרן חנקתי במדבר אטקמה בצ'ילה. פרכלורט מיוצר מכלור המופק בתהליך כלור-אלקלי. במקום להפריד את תוצרי התהליך: הכלור וההידרוקסיד מגיבים אותם לתת יון כלורט
 {\ce {3Cl_2 +6OH^- -> 5Cl^- +ClO_3^- +3H_2O}}
יון הכלורט מחומצן בתגובה אלקטרוכימית נוספת לקבלת פרכלורט
 {\ce {ClO_3^- +3H_2O -> ClO_4^- +2H_3O^+ +2e^-}}
רוב מלחי הפרכלורט מסיסים. יוצאי דופן הם יוני אשלגן, רובידיום וצזיום היוצרים משקע לבן בנוכחות פרכלורט
 HClO_{4(aq)}+KCl_{(aq)}\rightarrow KClO_{4(s)}+HCl_{(aq)}
סידן פרכלורט Ca(ClO4)2 ומגנזיום פרכלורט Mg(ClO4)2 נמצאו באדמת מאדים בריכוז משקלי של 0.6%
אמוניום פרכלורט מנוצל כדלק לשיגור חלליות.
פיטיליאנו

| --- | --- |

מראה כללי של פיטיליאנו
 מדינה:  איטליה איטליה
 מחוז:  טוסקנה טוסקנה
 נפה:  גרוסטו
 ראש העיר:  Giovanni Gentili
 רשות מחוקקת:  עירייה
 בירת העיר:  פיטיליאנו 
 העיר הגדולה:  פירנצה
 עיר אם:  גרוסטו
 שפה רשמית:  איטלקית
 שטח:  102 קמ"ר
 גובה:  331 מטרים
 דת:  נוצרים קתולים
 אוכלוסייה:  ‏
  ‑ בעיר:  3,548 (2024)
  ‑ צפיפות:  34.80 נפש לקמ"ר (2024)
 קואורדינטות:  42°38′10″N 11°40′22″E﻿ / ﻿42.63614257612326°N 11.672751164475036°E﻿ / 42.63614257612326; 11.672751164475036
 אזור זמן:  UTC+1
 pitigliano.gr.it 
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןפיטיליאנו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןפיטיליאנו(למפת טוסקנה רגילה) פירנצה פראטו ליבורנו ארצו פיסטויה פיזה לוקה גרוסטו מאסה קרארה סיינה אמיליה-רומאניה מאר. אומבריה לאציו ליגו. ס הים הליגורי פיטיליאנו(למפת טוסקנה מוגדלת) פירנצה פראטו ליבורנו ארצו פיסטויה פיזה לוקה גרוסטו מאסה קרארה סיינה אמיליה-רומאניה מאר. אומבריה לאציו ליגו. ס הים הליגורי פיטיליאנו  he tabBackground:;tabBorder:#aaa;defaultTab:0;
 
פיטיליאנו (באיטלקית: Pitigliano) היא עיירה קטנה במרכז איטליה. מספר תושבי העיירה היה 3,548, נכון לתאריך 1 בינואר 2024. העיירה נקראת "ירושלים הקטנה", עקב קיומם בעבר של קהילה יהודית פעילה, מוסדות יהודיים, ובית כנסת ידוע. העיירה נמצאת ברשימת העיירות היפות ביותר באיטליה (I Borghi piu belli d'Italia).
גאוגרפיה ואקלים

פיטיליאנו מצויה בדרום מחוז טוסקנה, בנפת גרוסטו, והיא עצמה קומונה (הדרג השלישי במדרג השלטון האזורי באיטליה), באזור הנקרא מארמה (Maremma). העיירה בנויה על ראשו של צוק טוף, חלקים מהבתים נבנו ממש מעל המצוק הסלעי. פיטיליאנו מאוגדת ב"איגוד העיירות של גבעות הפרחים" (באיטלקית: Unione dei comuni montani Colline del Fiora), הכוללת את קומונת פיטיליאנו ושתי קומונות נוספות באזור. נהר הפיורה זורם לא הרחק, בעמק הנקרא על שמו. הגובה הממוצע של העיירה מעל פני הים הוא 331 מטרים, הנקודה הנמוכה ביותר בעיירה נמצאת בגובה 98 מטרים, והנקודה העליונה גבוהה ב-620 מטרים מפני הים. פיטיליאנו מרוחקת כ-80 ק"מ מגרוסטו (Grosseto), העיר הראשית בנפה, כ-120 ק"מ מסיינה וכ-190 ק"מ מפירנצה, בירת המחוז. העיירה רחוקה בקו אווירי כ־40 ק"מ מהים הטירני.
תקופות הקיץ בפיטיליאנו חמות, והחורפים קרירים. החודש החם ביותר בשנה הוא יולי, בו מעלות החום הממוצעות ביום עולות ביולי עד 30 צלזיוס, ובלילה יורדות ל-17. ינואר הוא החודש הקר ביותר, עם ממוצע 9 מעלות בימים, ו-2 מעלות בלילות. התקופה החמה מתחילה בראשית יוני ומסתיימת באמצע ספטמבר. נובמבר הוא החודש הגשום ביותר, עם כמות ממוצעת של 85.4 מ"מ, והחודש השחון הוא יולי, במהלכו יורד 18.2 מ"מ גשם בלבד. הממוצע השנתי של משקעים בפיטיליאנו מסתכם ב-574.2 מ"מ. לא נמצאה סטטיסטיקת שלג, כיוון שמספר ימי השלג בעיירה אינו עולה על 0.3 ימים בממוצע שנתי.
מקור השם

לפי המסופר במסורת, פיטיליוס (Petillius) וקאליוס (Caelius) נאלצו להימלט מרומא העתיקה, כיוון שגנבו כתר ממקדשו של האל יופיטר. במנוסתם הגיעו למקום בו נמצאת העיירה. האזור היה מבודד דיו כדי להבטיח את ביטחונם, ויופיו הקסים אותם. לכן, הם החליטו להישאר וייסדו את העיירה. לפי האגדה, שמה הנוכחי של העיירה פיטיליאנו, בעצם נובע משמותיהם של שני המייסדים.
היסטוריה

ממצאים ארכאולוגיים מרמזים על אפשרות של התיישבות פרהיסטורית במקום בו נמצאת פיטיליאנו, ומצביעים בבירור על-כך שהתקיימה באזור תרבות אטרוסקית. הממצאים מצביעים על כך, שההתיישבות האטרוסקית הייתה קיימת במאה ה-6 והמאה ה-5 לפני הספירה. העדות הכתובה הראשונה על העיירה מצויה בבולה משנת 1061, של האפיפיור ניקולאס השני. בימיי הביניים, משפחת אלדוברנדסקי (Aldobrandeschi) שלטה בעיירה עד 1293, שנה בה בת המשפחה אלכסנדרה נישאה לרומאנו אורסיני (Romano Orsini), נישואין שהעבירו את השליטה למשך כ-300 שנים לרוזנים לבית אורסיני. ב-1574 ויתרה משפחת אורסיני על השליטה בעיירה, לטובת משפחת מדיצ'י (Medici), שליטי פירנצה ודוכסי טוסקנה באותה התקופה. ב-1737 העיירה עברה לבית לוריין (Lorraine). ב-1861 אוחדה פיטיליאנו ביחד עם מחוז טוסקנה, לתוך ממלכת איטליה המאוחדת, תחת שלטונו של המלך ויטוריו אמנואלה השני.
ירושלים הקטנה

פיטיליאנו ידועה גם בשם "ירושלים הקטנה" (באיטלקית la piccola Gerusalemme), כיוון שהתקיימה בה קהילה יהודית גדולה ופעילה מאד, עם כל הסממנים של קהילה כזאת. השם הוענק על ידי יהודי ליבורנו, שגם בה התקיימה קהילה יהודית פעילה. ראשיתה של הקהילה בעיר במחצית השנייה של המאה ה-16, כאשר בעקבות בולות אפיפיוריות בשנים 1555–1569, היהודים גורשו מהמדינות האפיפיוריות והגיעו לפיטיליאנו. משפחת אורסיני ששלטה באזור ברכה על הגעת היהודים, ובמהרה נבנו והוקמו בית כנסת ב-1598, בית קברות וגם מקווה. בשר כשר סופק מקצביה שנפתחה, והייתה גם מאפיה יהודית, וגם יקב כשר. כאשר השלטון עבר למשפחת מדיצ'י שאחדים מבניה היו אפיפיורים, האזור היהודי הפך ב-1622 לגטו, עם שער גדול. בשנת 2022 ציינו בעולם היהודי 400 שנה לסגירת יהודי פיטיליאנו בגטו. בשיא פריחתה, הקהילה היהודית היוותה כ-10% מאוכלוסיית העיירה. בימי מלחמת העולם השנייה, תושבי פיטיליאנו והאזור החביאו יהודים, והצילו לפחות את חלקם ממחנות עבודה והשמדה. ב-22 במרץ 2002, יד ושם העניק לאחדים מתושבי פיטיליאנו מעמד של חסיד אומות העולם. במאה ה-21 חיים בפיטיליאנו יהודים ספורים בלבד. בהיעדר מניין בית הכנסת הוא מוזיאון, אך הקצבייה, היקב והמאפיה הכשרות פועלות. בית הכנסת שופץ ושוחזר ב-1995, לאחר התמוטטות חלקית של הצוק עליו הוא בנוי.
יין לבן, ויין כשר

היין האופייני לאזור הוא יין לבן פיטיליאני (Bianco di Pitigliano). ליין מעמד של יין DOC, כלומר מפוקח בפיקוח מרכזי על מקוריות המוצר. יין לבן פיטיליאני מורכב מכ-40% ענבי טרביאנו ממחוז טוסקנה (Trebbiano Toscano), והיתר משמונה זני ענבים שונים וקבועים. בנוסף ליין הלבן הרגיל, מייצרים מאותו הרכב ענבים גם יין מבעבע (Spumante) ויין מתוק (Vin Santo), הגיוון מושג באמצעות טיפול שונה בסוכר, ובשוני בזמני ובשיטות היישון. בפיטיליאנו מייצרים גם גרסאות כשרות של היין המקומי. בנוסף ליין הלבן, קיים גם יין כשר אדום.
אתרים ונושאי עניין

המוזיאון היהודי - בית הכנסת הפך למוזיאון, ומוצגים בו חפצי קודש ויהדות מתקופות שונות. המבנה שופץ בסוף המאה ה-20.
הגטו היהודי - אזור של סמטאות צרות, שבו נמצא גם בית הכנסת, ויש בו גם כמה חנויות המוכרות מזון, מצות, ויין כשרים, ומוצרים הקשורים ליהדות.
בית העלמין היהודי - בית העלמין נמצא מחוץ לחומות, ומהווה נקודת עניין תיירותית.
קתדרלת סן פייטרו ופאולו - קתדרלה בארוקית במרכז העיירה. נקרא על שם שתי דמויות מרכזיות בנצרות, פטרוס ופאולוס. הכנסייה נבנתה ב-1061, ושופצה ועוצבה מחדש מספר פעמים. השיפוץ והעיצוב העיקריים נעשו בהוראת ניקולו אורסיני השלישי, רוזן פיטיליאנו. מגדל הפעמונים של הקתדרלה שימש במקור לצרכים צבאיים ולתצפיות על האזור.
ממצאים ארכאולוגיים - מהתקופה האטרוסקית, תעלות ומערות.
תצפית על האזור משולי העיירה - העיירה בנויה על צוק טוף גבוה מעל הסביבה, וכך מתאפשרת תצפית פנורמית מן השוליים.
מוזיאון ארמון אורסיני - באיטלקית Museo di Pallazo Orsini - המוזיאון שוכן בארמונה לשעבר של משפחת אורסיני, ששלטה בעבר בעיירה ובאזור. בתצוגת המוזיאון יש ציורי קיר, ציורים, תכשיטי זהב וכסף, ריהוט עתיק, מטבעות, פסלי עץ ועוד.
אירועים

מצעד הלפידים - מצעד הלפידים של סן ג'וזפה (Torcatia Of San Giuseppe) נערך בסוף שבוע באמצע חודש מרץ. במצעד גברים נושאים לפידים ברחובות העיירה, עד לאתרים הארכאולוגיים האטרוסקיים. האירוע נמשך שלושה ימים, וכולל מופעי פולקלור. בפסטיבל יש חלקים המיועדים לילדים ולתלמידים.
פסטיבל הפרחים - פסטיבל הפרחים ה"אינפיוראטה" של פיטיליאנו (Infiorata), הוא פסטיבל פרחים ששגוני, הנערך 60 יום אחרי חג הפסחא. בפסטיבל חלק מרחובות העיר הופכים לציורים ממרבדי פרחים.
פסטיבל פיטיליה - נערך באמצע אוגוסט. בפסטיבל יש אומני מוזיקה בהופעות חיות, והופעות תיאטרון ותרבות.
פסטיבל היקבים הקטנים - פסטיבל לה קאנטינלה (Le Cantinelle) מתקיים בסוף ספטמבר. הפסטיבל נמשך ארבעה ימים, ובמסגרתו ניתנות טעימות של יינות ומזון. גם בפסטיבל זה אומנים מקיימים הופעות חיות.
תחבורה

פיטיליאנו מרוחקת למדי מערים מרכזיות. הכביש העובר דרכה הוא כביש אזורי SR/SS 74 (מסומן לעיתים SR, ולפעמים SS במפות שונות). העיירה במרחק כ-80 ק"מ מעיר הנפה גרוסטו, ובמרחק דומה מאורבייטו, עיר נפה המצויה במחוז השכן אומבריה. נמלי התעופה הקרובים ביותר לעיירה נמצאים ברומא, נמל פיומיצ'ינו במרחק של כ-150 ק"מ וצ'אמפינו מרוחק כ-169 ק"מ.
שילוב של רכבת ואוטובוס - ניתן להגיע ברכבת לגרוסטו, עיר יחסית קרובה ברכבות של חברת הרכבות האיטלקית "טרנאיטליה"-TrenItalia, ומגרוסטו להגיע לפיטיליאנו באוטובוס של חברת טיאמה (Tiemme).
קיימת אפשרות להגיע באוטובוסים בלבד. מדובר באפשרות זולה, אך זמן הנסיעה ארוך מאד.
ראו גם

טוסקנה
משפחת אורסיני
יהדות ליבורנו
גטאות באיטליה
הדוכסות הגדולה של טוסקנה
גלריה

הכניסה לאזור "ירושלים הקטנה", שלט הסבר גדול מעליו.
עיירה בנויה על קצה הצוק.
העיירה והמצוק מוארים בלילות.
פנים בית הכנסת של פיטיליאנו.
מראה הכיכר שבחזית ארמון אורסיני.
סמטה בעיירה.
הערות שוליים

↑  Pitigliano (Grosseto, Toscana, Italy) - Population Statistics, Charts, Map, Location, Weather and Web Information, www.citypopulation.de (באנגלית)
↑  kootj, Toscana, I Borghi più Belli d'Italia, ‏2016-12-05 (באיטלקית)
↑  Pitigliano, Sorano and Sovana in Maremma Tuscany, www.poggiolivi.it, ‏2022-02-03 (באנגלית אמריקאית)
↑  Pitigliano topographic map, elevation, terrain, Topographic maps (באנגלית)
1 2  Pitigliano Climate, Weather By Month, Average Temperature (Italy) - Weather Spark, weatherspark.com (באנגלית)
1 2  Pitigliano - Magic and beauty in the Etruscan lands, www.toscanaovunquebella.it (באנגלית)
1 2 3  History, PITIGLIANO.ORG, ‏2018-06-15 (באנגלית אמריקאית)
↑  Victor Emmanuel II | Unification of Italy, Risorgimento, Savoy Dynasty | Britannica, www.britannica.com (באנגלית)
↑  Pitigliano: la piccola Gerusalemme, TuscanDogma (באיטלקית)
↑  Pitigliano: The Italian Town Known as “Little Jerusalem”, Italy Segreta, ‏2024-01-23 (באנגלית אמריקאית)
↑  jhe, Anniversary of Anniversaries: 400 years since the imposition of the Ghetto in Pitigliano, the 'Little Jerusalem' of southern Tuscany, Italy, Jewish Heritage Europe, ‏2022-03-23 (באנגלית אמריקאית)
↑  "Little Jerusalem" - Discover the Old Jewish Quarter of Pitigliano, Tuscany, Love From Tuscany (באנגלית אמריקאית)
↑  Museum of Jewish Culture in Pitigliano | Visit Tuscany, www.visittuscany.com (באנגלית)
↑  Olivia White, What’s the Difference Between a DOC and DOCG on a Wine Label?, VinePair, ‏2022-06-27 (באנגלית אמריקאית)
↑  Bianco di Pitigliano DOC » Italian Wine Central, Italian Wine Central (באנגלית אמריקאית)
↑  Jewish & Kosher Pitigliano - Tuscany - Italy - www.jewisheurope.org, www.jewisheurope.org (באנגלית)
↑  Cathedral of Saints Peter and Paul, ‏2023-08-28 (באנגלית אמריקאית)
↑  Cathedral of Santi Pietro e Paolo in Pitigliano | Visit Tuscany, www.visittuscany.com (באנגלית)
↑  admin, Palazzo Orsini Museum of Pitigliano, Musei di Maremma, ‏2024-03-15 (באנגלית בריטית)
1 2  Events in Pitigliano and surroundings - Cantinaccia di Sopra Farmhouse, www.agriturismocantinaccia.com (באנגלית)
↑  diocesi, Corpus Domini a Pitigliano... infiorata e molto di più!, Diocesi di Pitigliano Sovana Orbetello, ‏2013-05-27 (באיטלקית)
↑  Pitigliano-How to get here, ‏2018-06-15 (באנגלית אמריקאית)
↑  Five ways to travel to Grosseto, Rome2Rio, ‏5/11/2024
| --- | --- |
בקרת זהויות :  NLI: 987007554968105171  BNE: XX459217  BnF: cb12266406n (data)  GND: 4461398-2  LCCN: n79019017  RERO: 02-A013131337  SUDOC: 031450911  VIAF: 240075864   WorldCat (עם VIAF): 240075864 
מיקומו של אזור פיטיליאנו בדרום מחוז טוסקנה
רומולד קלים

רומולד קלים (באנגלית: Romuald Klim; ברוסית: Ромуальд Иосифович Клим; בבלארוסית: Рамуальд Язэпавіч Клім;‏ 25 במאי 1933 – 28 במאי 2011) היה אתלט רוסי-בלארוסי. אלוף אולימפי (מינכן 1972), סגן אלוף אולימפי (מקסיקו סיטי 1968), אלוף אירופה (בודפשט 1966), סגן אלוף אירופה (אתונה 1969) ושיאן עולם (1969) ביידוי פטיש.
ביוגרפיה

קלים נולד ב-1933 בכפר קובבו (Khvoevo) (מחוז מינסק, בלארוס, ברית המועצות) למשפחה שעסקה בחקלאות. החל לעסוק בספורט כבר בבית הספר ובכיתה י' הפך לאלוף המחוז בזריקת דיסקוס והדיפת כדור ברזל.
ב-1952, לאחר שוויתר קלים על חלומו להיות קצין בצי, החל להתמקד בספורט ונכנס למכון הבלארוסי לתרבות גופנית (BGOIFK). בתקופה זו המליץ לו מאמנו לעבור למקצוע יידוי פטיש. ב-1956, עם סיום לימודיו, הפך למורה באקדמיה החקלאית הבלארוסית בגורקי.
ב-1960 החליט קלים להתמקד בספורט תחרותי ועבר עם משפחתו לגור בעיר ויטבסק. במהלך הקריירה הספורטיבית שלו מ-1963 עד 1973 זכה בשתי מדליות אולימפיות וחלק גדול מתקופת הקריירה שלו (1972-1966) כיהן כקפטן נבחרת ברית המועצות באתלטיקה.
ב-1973, לאחר פרישתו מספורט תחרותי, החל קלים לעסוק באימון וב-1989 עבר לעבוד כפרופסור מייעץ באקדמיה הביילורוסית לתרבות גופנית וספורט במינסק.
קריירה ספורטיבית > 1963

בספרטקיאדה שנערכה במוסקבה זכה במדליית ארד ביידוי פטיש.
קריירה ספורטיבית > 1964 > שיאן אולימפי

באולימפיאדת טוקיו זכה קלים במדליית זהב ביידוי פטיש בשיא משחקים של 69.74 מטר לפני ג'ולה ז'יבוצקי מהונגריה (69.09 מטר) ואווה באייר (אנ') ממערב גרמניה (68.09 מטר).
קריירה ספורטיבית > 1966

באליפות אירופה באתלטיקה שנערכה בבודפשט, הונגריה זכה קלים במדליית זהב ביידוי פטיש בשיא משחקים של 70.02 מטר לפני ג'ולה ז'יבוצקי מהונגריה (68.62 מטר) ואווה באייר (אנ') ממערב גרמניה (67.28 מטר).
קריירה ספורטיבית > 1968

באולימפיאדת מקסיקו סיטי זכה קלים במדליית כסף ביידוי פטיש בתוצאה של 68.96 מטר אחרי ג'ולה ז'יבוצקי מהונגריה (73.28 מטר) ולפני לזר לובס (אנ') מהונגריה (69.78 מטר).
קריירה ספורטיבית > 1969 > אלוף עולם

ביוני שבר קלים את שיא העולם ביידוי פטיש בתחרות שנערכה בבודפשט, הונגריה בתוצאה של 74.52 מטר תוך שהוא משפר ב-76 ס"מ את שיא העולם הקודם שקבע ג'ולה ז'יבוצקי מהונגריה בספטמבר 1968. שיאו של קלים נשבר בספטמבר אותה שנה על ידי אנטולי בונדרצ'וק מברית המועצות.
באליפות אירופה באתלטיקה שנערכה באתונה, יוון זכה קלים במדליית כסף ביידוי פטיש בתוצאה של 72.74 מטר אחרי אנטולי בונדרצ'וק מברית המועצות (74.68 מטר) ולפני ריינהרד ת'ימר (אנ') ממזרח גרמניה (72.02 מטר).
אותות כבוד

1965 - עיטור אות הכבוד של ברית המועצות
1976 - ייסוד תחרות יידוי פטיש על שמו במינסק
משפחתו

קלים נישא ונולדו לו 3 ילדים (בת וזוג תאומים)
הערות שוליים

↑  השתתף באולימפיאדת טוקיו כחלק מהמשלחת הכלל-גרמנית
↑  בונדרצ'וק השיג שיא עולם ושבר את השיא שהחזיק קלים
| --- | --- |
בקרת זהויות :  World Athletics: 14353757
כיבוש ירושלים בידי הפרסים

הרקליוס, קיסר האימפריה הביזנטית מחזיר את הצלב האמיתי לירושלים בשנת 630
כיבוש ירושלים בימי הפרסים בשנת 614 על ידי ח'וסרו השני, מלך פרס, גרם להפסקה קצרה בשלטון הנוצרי-ביזנטי על העיר. הפרסים לא הצליחו לשמור על כיבושם לאורך זמן. כיבוש העיר היה חלק ממסעו של ח'וסרו להחלשת האימפריה הביזנטית ולהעשרת אוצר הממלכה הפרסית.